hy en en hy hy hy hy hy hy hy hy hy hy hy hy hy en en en id hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en en en hy en en hy en hy hy ru hy hy en hy hy de hy hy en hy hy ru hy hy en hy hy ru hy hy en hy hy ru hy hy en hy hy de hy hy en hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy en en en
Ադրբեջանական վերջին սադրանքը՝ համաշխարհային հանրության ուշադրության կենտրոնում - armenia.im
Հասարակություն | նորություններ | Քաղաքականություն
Արդեն տեղեկացրել ենք, որ Մայիսի 12-ին ադրբեջանական զորքը Սյունիքի մարզի Սև լճի տեղանքում հատել է ՀՀ պետական սահմանն ու առաջացել ավելի քան 3 կմ։ Ստեղծված իրավիճակի առնչությամբ ՀՀ ՊՆ-ն, ԱԱԾ-ն, ՄԻՊ-ը, ինչպես նաև տարբեր քաղաքական ուժեր հանդես են եկել հայտարարությամբ։ Հրավիրվել է ԱԽ հատուկ նիստ, վարչապետի պաշտոնակատար Նիկոլ Փաշինյանը դատապարտել է հակառակորդի ոտնձգությունը։ ՀԱՊԿ-ը ևս հանդես է եկել հայտարարությամբ։
Ձեր ուշադրությանն ենք ներկայացնում վերջին զարգացումների վերաբերյալ որոշ թարմ տեղեկություններ։
ՀՀ ԱԳ նախարարի պաշտոնակատար Արա Այվազյանը հեռախոսազրույց է ունեցել ՌԴ ԱԳ նախարար Սերգեյ Լավրովի հետ։
ՀՀ ԱԳՆ հաղորդմամբ, զրուցակիցները շարունակել են քննարկումները ադրբեջանական կողմի գործողությունների հետևանքով ՀՀ պետական սահմանին ստեղծված իրավիճակի և լարվածության թուլացման ուղղությամբ ձեռնարկվելիք քայլերի շուրջ:
Նախարարի պաշտոնակատար Արա Այվազյանն ընդգծել է ադրբեջանական կողմի սադրանքների հրահրման և դրա հետևանքով Հայաստանի Հանրապետության ինքնիշխան տարածքի նկատմամբ ոտնձգության ցանկացած դրսևորման անթույլատրելիությունը:
Հայաստանի և Ռուսատանի արտաքին գերատեսչությունների ղեկավարները մտքեր են փոխանակել տարածաշրջանային անվտանգության և կայունության պահպանման շուրջ:
Հիշեցնենք, որ Լավրովը հեռախոսազրույց էր ունեցել նաև Ադրբեջանի ԱԳ նախարարի հետ։
ԱՄՆ պետդեպատամենտ. Պահանջում ենք զսպվածություն՝ իրավիճակը խաղաղորեն լիցքաթափելու համար
ԱՄՆ պետդեպատամենտի խոսնակ Նեդ Փրայսը թվիթերում գրառում է կատարել՝ Ադրբեջանի կողմից Հայաստանի սահման ներխուժման վերաբերյալ։
Հիշեցնենք, որ այս Ադրբեջանի կողմից Հայաստանի տարածք ներխուժման հարցով Հայաստանը դիմել է ՀԱՊԿ-ին։ Նախօրեին ԱԽ հրավիրված նիստի ընթացքում Նիկոլ Փաշինյանը տեղեկացրեց, որ արդեն երկրորդ օրն է Սյունիքի մարզի Սև լճի շուրջ պայթյունավտանգ իրավիճակ է։ Նրա խոսքով՝ ադրբեջանական զինուժի շուրջ 250 ներկայացուցիչներ այս պահին շարունակում են գտնվել Հայաստանի պետական սահմաններից ներս՝ Սյունիքի և Գեղարքունիքի մարզի որոշակի հատվածներում։
Մենենդես․ ԱՄՆ-ը և ամբողջ միջազգային հանրությունը պետք է խստորեն արձագանքեն, որ Ադրբեջանը հասկանա՝ լուրջ հետևանքներ կունենա
ԱՄՆ Սենատի արտաքին հարաբերությունների հանձնաժողովի նախագահ Բոբ Մենենդեսը հանդես է եկել հայտարարությամբ՝ ի պատասխան Հայաստանի Սյունիքի մարզ Ադրբեջանի ապօրինի ներխուժման մասին հաղորդագրություններին։
«Ադրբեջանական զորքերի կողմից Հայաստանի ինքնիշխան տարածքի ոտնահարումը վտանգավոր և անօրինական ագրեսիա է, որն ընդգծում է կայուն սպառնալիքը, որին հայ ժողովուրդը շարունակում է բախվել: Այսօր ավելի վաղ ԱՄՆ-ում ՀՀ դեսպանի հետ իմ զրույցից հետո պարզ է, որ Միացյալ Նահանգները և ամբողջ միջազգային հանրությունը պետք է խստորեն արձագանքեն այս ներխուժմանը, որպեսզի Ադրբեջանը հասկանա, որ դա լուրջ հետևանքներ կունենա իր չարամիտ գործունեության համար»,- հայտարարում է Բոբ Մենենդեսը։
Մենենդեսը նշում է, որ երբ անցյալ աշնանը Ադրբեջանը հարձակվեց հայ ժողովրդի վրա, «նախորդ վարչակազմը չկարողացավ ներգրավվել և դուռը բաց թողեց այնպիսի բռնապետերի համար, ինչպիսիք են Ալիևը, Էրդողանը և Պուտինը` որոշելու հայ ժողովրդի ճակատագիրը»:
«Դա այլևս չի կարող պատահել: Ես հորդորում եմ Բայդենի վարչակազմին՝ զբաղվել այս խնդրով ամենաբարձր մակարդակներով`հասկացնելու համար, որ Ադրբեջանը պետք է հարգի Հայաստանի ինքնիշխանությունը, և որ հետագա սպառնալիքներն ու ագրեսիաները պարզապես անընդունելի են»,-հայտարարում է Մենենդեսը։
Ֆրանսիայի նախագահականի մամուլի հաղորդագրությունը
Մայիսի 13-ին Հանրապետության Նախագահը Հայաստանի և Ադրբեջանի սահմանին ընթացող զարգացումների թեմայով հեռախոսազրույց է ունեցել Հայաստանի վարչապետ պարոն Նիկոլ Փաշինյանի հետ։ Հանրապետության Նախագահը հիշեցրել է Ֆրանսիայի հավատարմությունը Հայաստանի տարածքային ամբողջականությանը և ընդգծել Հայաստանի տարածքից ադրբեջանական զորքերի անհապաղ դուրս բերման անհրաժեշտությունը։Ֆրանսիան ցանկանում է, որ ՄԱԿ-ի Անվտանգության խորհրդի միջոցով հնարավոր լինի լուծում գտնել տարածաշրջանում առկա լարվածության իրավիճակին `այս տարածաշրջանում կայունությունն ու անվտանգությունը վերականգնելու համար:
Վալերի Բուայե․ Ֆրանսիան պետք է պատժամիջոցներ կիրառի Ադրբեջանի դեմ
Օգտվելով Մերձավոր Արևելքում վերսկսված լարվածությունից՝ մի քանի հարյուր ադրբեջանցի զինվոր ներխուժել է Սև լճի շրջան՝ ՀՀ հարավային Սյունիքի մարզի Վերիշեն և Իշխանասար գյուղերի մոտակայքում: Այս մասին գրել է ֆրանսիացի պատգամվոր Վալերի Բուայեն։
«Իլհամ Ալիևի վարչակարգի կողմից պատվիրված այս նոր ագրեսիան տեղի է ունենում Արցախի Հանրապետության դեմ պատերազմը սկսվելուց վեց ամիս չանցած և, անհրաժեշտության դեպքում, ցույց է տալիս Ադրբեջանի ռազմատենչ մտադրությունները»,- գրում է Բուայեն:
Ֆրանսիացի պատգամավորը նշում է, որ հանդիպելով այս նոր ագրեսիային՝ Մինսկի խմբի համանախագահ և ԵԱՀԿ անդամ Ֆրանսիան պետք է դուրս գա իր չեզոքության արհեստական քաղաքականությունից, դատապարտի ադրբեջանական ագրեսիան, պատժամիջոցների ենթարկի Բաքվի ռեժիմին, որն ապակայունացնում է Հարավային Կովկասը, և հնարավորինս շուտ իր օգնությունը հասցնի ռուսական ուժերին` թույլ տալու հայերին և արցախցիներին՝ խաղաղ ապրել իրենց երկրներում:
Նշենք, որ Ֆրանսիայի նախագահ Էմանուել Մակրոնը հայտարարել է․Ադրբեջանի զինված ուժերը ներխուժել են հայկական տարածք։ Նրանք պետք է անհապաղ հետ քաշվեն: Եվս մեկ անգամ ասում եմ հայ ժողովրդին` Ֆրանսիան համերաշխ է ու այդպիսին էլ կմնա»։
Պահանջո՛ւմ ենք լինել անզիջում թշնամու այս դավադիր ոտնձգության հանդեպ. Գորիսի մտավորականություն
Գորիսի մտավորականության նախաձեռնող խումբը հանդես է եկել Սյունիքում ստեղծված իրավիճակի վերաբերյալ հայտարարությամբ, որտեղ ասված է.
«Պիտի խոստովանենք, որ մեր իշխանությունների հանցավոր անգործությունն է հիմնական պատճառը, որ Ադրբեջանն իրեն իրավունք վերապահեց՝ լկտի սադրանք իրականացնելով ներխուժել Գորիս քաղաքի մերձակայքում գտնվող Սև լճի տարածք, որի արդյունքում խախտված է Հայաստանի Հանրապետության տարածքային ամբողջականությունը։
Այս իրողությունը, անտարակույս, խիստ անհանգստացրել ու մտահոգել է ողջ հայ ժողովրդին։ Սակայն դրա հանգուցալուծումն իր անորոշությամբ առաջին հերթին ազդել է հազարավոր տարիներ իր ծննդավայրում ապրող և արարող գորիսեցիներին։
Հարկ ենք համարում հիշեցնել, որ Գորիսն այն հայկական եզակի տարածաշրջաններից է, որտեղ հայ ժողովրդի պատմության ամենաօրհասական ժամանակաշրջաններում անգամ թուրքը չի կարողացել բնավորվել։
Մեր անվերապահ աջակցությունը հայտնելով հայկական զինված ուժերին՝ պահանջո՛ւմ ենք լինել կոշտ ու անզիջում թշնամու այս դավադիր ոտնձգության հանդեպ։
Մենք պարտավոր ենք վերջապես գիտակցել, որ այլևս թշնամուն տալու ոչ մի թիզ տարածք չունենք։
Հայ սպան, զինվորն ու զորականը թող համոզված լինեն, որ Զանգեզուրի հերոսական ժողովուրդն աներեր կանգնած է նրանց թիկունքին և յուրաքանչյուր զենք գործածելու ունակ անհատ ամեն պահ պատրաստ է մեր զինվորագրված զավակներին միանալով՝ մեր հայրենիքի սահմաններից դուրս շպրտել սանձարձակ կեցվածք որդեգրած դարավոր թշնամուն…
Բանաստեղծ – Տիգրան Գրիգորյան
Արձակագիր – Վարդան Սարգսյան
Սյունիքի նկարիչների միության նախագահ – Ժիրայր Մարտիրոսյան
Հայագետ, բ.գ.թ., դոցենտ – Մհեր Քումունց
Գորիսի զարգացման ակումբի համահիմնադիր – Արտուր Խոջաբաղյան
ԳՊՀ դասախոս, պատմաբան ֊ Գրիշա Հարությունյան
Տ․գ․թ․ դոցենտ ֊ Համլետ Հովսեփյան»։
Զոմբի թրենդ․ Հայաստանի տարածքները ծախել են ոչ թե նախկինները, այլ Տիգրան Մեծն է այդպես պայմանավորվել
Պուտինն անթույլատրելի է համարել հետագա էսկալացիան․Հայաստանը Սյունիքի հարցով կդիմի ՀԱՊԿ-ին
Բաքուն սկսել է զինվել իսրայելական հակաօդային անխոցելի համակարգերով, իսկ ի՞նչ է անում Հայաստանը․քաղաքագետ
Տարիներ առաջ Իսրայելն, առանց որևէ մեկի ուղղակի մասնակցության, բայց ԱՄՆ աջակցությամբ ստացած տեխնոլոգիաների հիման վրա մշակեց Երկաթե Գմբեթ համակարգը, որ նախադեպ չունի աշխարհում իր արդյունավետությամբ: Այն իր որակներով անգամ գերազանցում է ամերիկյան համանման համակարգերին:Երկաթե Գմբեթը մի քանի անգամ արդեն կիրառվել է Իսրայելի երկնքում: Այսօր` Երուսաղեմի հրետակոծությունների ժամանակ Երկաթե Գմբեթը ևս մի անգամ ցույց տվեց իր…
Read More Բաքուն սկսել է զինվել իսրայելական հակաօդային անխոցելի համակարգերով, իսկ ի՞նչ է անում Հայաստանը․քաղաքագետ
նորություններ | Իրադարձություններ | Հայերի երկիր | Հասարակություն
Տոնացույց․1918 թ․Մայիսի 28-ին հիմնադրվեց Հայաստանի առաջին հանրապետությունը
Օրվա պատմական դիպվածն ու խորհուրդը. Մայիսի 28-ը Հայաստանի առաջին հանրապետության հիմնադրման օրն է. 1918 թվականի այդ օրը՝ մայիսյան հերոսամարտներից՝ Սարդարապատից, Բաշ-Ապարանից և Ղարաքիլիսայից հետո սկիզբ դրվեց հայոց բաղձալի պետականությանը: Առաջին հանրապետությունը հիմնադրվեց հայ ժողովրդի համար ծանր ժամանակահատվածում, երբ երիտթուրքական բնաջնջման ծրագրից խուսափած բազմահազար հայ գաղթականներն ու սովը, տրանսպորտային ուղիների շրջափակումները, Քեմալական Թուրքիայի 1920 թվի հարձակումը,…
Read More Տոնացույց․1918 թ․Մայիսի 28-ին հիմնադրվեց Հայաստանի առաջին հանրապետությունը
նորություններ | Իրադարձություններ | Քաղաքականություն
Ո՞վ և ինչու՞ է ցանկանում պառակտել Բելառուսը
Երկիրը մեկ քառորդ դարից ավելի ղեկավարած Ալեքսանդր Լուկաշենկոյի, ժողովրդի լեզվով ասած՝ Բածկայի վերընտրությունն ու դրան հաջորդող-ուղեկցող ներբելառուսական զարգացումները մեծ հաշվով լակմուսի թուղթ են ամբողջ հետխորհրդային՝ հատկապես հեղափոխություն իրականացրած երկրների, այդ թվում՝ Հայաստանի համար: Հասկանալու համար, թե ում և ինչու՞ է անհրաժեշտ Բելառուսի պառակտումը, պետք է պատասխանել առնվազն երեք հիմնարար հարցերի: Ո՞վ և ո՞ր պետություններ են…
Read More Ո՞վ և ինչու՞ է ցանկանում պառակտել Բելառուսը
Իրադարձություններ | Հասարակություն | նորություններ
Մայիսի 12․ Կրկնակի տոն՝ հայկական օրացույցում
Մայիսի 12-ը կրկնակի տոնի խորհուրդ ունի մեզանում: 27 տարի առաջ հենց այս օրը ուժի մեջ մտավ ԼՂ հակամարտության Հրադադարի մասին համաձայնագիրը: Իսկ, ահա, 1974 թ. ի վեր Մայիսի 12-ը նշվում է որպես բուժքույրերի միջազգային տոն: Անվիճելի փաստ է, թե Արցախյան ազատամարտի տարիներին ինչ արժեքավոր ներդրում են ունեցել Հիպոկրատին երդում տված հայուհիները, փրկելով հայ մարտիկների կյանքը…
Read More Մայիսի 12․ Կրկնակի տոն՝ հայկական օրացույցում
Հասարակություն | Հայեր | նորություններ | Քաղաքականություն
Սրտի վարչապետն ու ոտքերով մտածողները
Տպավորություն է, թե մեր հասարակության մի մասը (առայժմ խուսափենք ասել ազգ կամ ժողովուրդ), մազոխիզմի ու մառազմի տենդով է վարակվել։ Որքան շատ են ցավեցնում իրեն, այնքան շատ է կուրորեն երկրպագում իր դահիճներին։ Փաշինյանի ռեժիմի ամբողջ պերճանքն ու թշվառությունը վայելող այդ հատվածը «սրտի վարչապետ» կլիշեով դեռ քայլում է, քայլում է ու քայլում երկիրը տոտալ կործանման տարած իրենց…
Read More Սրտի վարչապետն ու ոտքերով մտածողները
Իրադարձություններ | նորություններ | Քաղաքականություն
Իրանը ընդգրկում է Հայաստանին որպես Հյուսիս – Հարավ տարանցիկ ճանապարհի նախագծի մասնակից երկիր. Պույա Հոսեյնի
Իրանն ընտրել է և ընդգրկում է Հայաստանին որպես Հյուսիս – Հարավ տարանցիկ ճանապարհի նախագծի և Պարսից Ծոց – Սև Ծով նախագծի մասնակից երկիր: Այս հարցի վերաբերյալ Իրանի ճանապարհների և քաղաքաշինության նախարար Մոհամադ Էսլամին այցելել է Հայաստան: Այս մասին գրում է  «Հայաստան-Իրան ռազմավարական համագործակցության զարգացման կենտրոնի» հիմնադիր Պույա Հոսեյնին։ «Իրանի Իսլամական Հանրապետության Ճանապարհների և քաղաքաշինության նախարարը Մոհամադ Իսլամին…
Read More Իրանը ընդգրկում է Հայաստանին որպես Հյուսիս – Հարավ տարանցիկ ճանապարհի նախագծի մասնակից երկիր. Պույա Հոսեյնի